  Туспуктэм: vk.com (ТУЛКЫМ 2022) Анжелика Тихонова корреспондент Удмуртиын «Ёлочка» лагерьлэн инъетаз гуртъёсысь трос нылпиё, секыт улон югдуре сюрем семьяосысь нылпиослы «Тулкым» лагерьлэн 10-тӥ сменаез ужа. Отчы пӧртэм ёросъёсысь 40 пиналъёс пырисько. Со сярысь ивортодэтъя «Удмуртия» агентстволэн корреспондентэзлы лагерьлэн кивалтӥсез Кирилл Кириллов вераз. Пиналъёс шутэтско, шулдыръясько, нош, со сяна, пӧртэм ӧръёсъя тодон-валан но люкало. Кылсярысь, туэ «Крезьгурчиос», «Фольклор», «Видеоискусство» но «Вожатской уж» ӧръёс нуо. Нылпиосын Кирилл Кириллов, Ольга Тройникова, Владимир Кондратьев но Алина Чернова ужало. « Сменамес туж умой, туж лякыт, гань-гань, ог-огмес яратыса ортчытӥськом. Пиналъёс быгатӥсесь, тыршисесь, тунсыкоесь но туж мусоесь » Кирилл Кириллов, «Тулкым» лагерьлэн кивалтӥсез Пиналъёслы пӧртэм тунсыко пумиськонъёс радъяло. Кемалась ик ӧвӧл, доразы «Даурт ТВ» интернет-телевидениысь Богдан Анфиногенов, Августина Михайлова но Мария Емельянова ветлӥзы. Егитъёс ас уженызы тодматӥзы. Нош туннэ соос доры Удмуртиысь мунё театрысь артист Илья Акилов вуоз. Со но аслаз ӧнереныз тодматоз. Кирилл Кириллов пусъе, «Тулкым» пиналъёслы выль луонлыкъёс сётэ. « Лагерь выль луонлыкъёс, выль усьтонъёс сётэ, творчествоя быгатонлыкъёссэс усьтэ. Нылпиос усьтэмынгес луо, улон шоры учконзы паськытгес луэ » Кирилл Кириллов, «Тулкым» лагерьлэн кивалтӥсез Лагерез удмурт егитъёслэн «Шунды» огазеяськонзы радъя. Смена 9-тӥ гудырикошконозь кыстӥськоз. Тодэ вайытом, кемалась ик ӧвӧл, Можгаын удмурт пиналъёслы «Егит тулкым» лагерь ортчиз. Нош «Шундыкар» лагере куриськонъёсты куто на. Тегъёс: Удмуртия пиналъёс удмуртъёс Дышетон Лулчеберет  